**DAŇOVÉ PRIZNANIE K DANI Z NEHNUTEĽNOSTI**

**KEDY JE POTREBNÉ PODAŤ DAŇOVÉ PRIZNANIE K DANI Z NEHNUTEĽNOSTI?**

Ak ste **od 02.01.2023 do 01.01.2024 kúpili, predali, zdedili, darovali alebo ste dostali darom**: pozemok, dom,byt, nebytový priestor alebo garáž je potrebné podať daňové priznanie k dani z nehnuteľnosti.

Čo sa týka sledovaného obdobia od 02.01.2023 do 01.01.2024 – dôležitý je dátum zápisu vkladu vlastníckeho práva do katastra.

 **Zákonná lehota na podanie je do 31. januára 2024.**

**KDE A AKO MÁM PODAŤ DAŇOVÉ PRIZNANIE?**

Daňové priznanie je možné podať na obci podľa toho, kde sa nehnuteľnosť nachádza.

Daňové priznanie stačí podať **jednorazovo**. Počas ďalších rokov vám výšku dane určí správca dane (obec) **automaticky**.

Daňové priznanie môžete podať osobne / poštou.

**KDE NA INTERNETE NÁJDEM TLAČIVÁ A VZORY DAŇOVÉHO PRIZNANIA?**

Nájdete ich na stránke Ministerstva financií SR.

<https://www.mfsr.sk/sk/dane-cla-uctovnictvo/priame-dane/miestne-dane-poplatky/vzory-tlaciv/>

**KOĽKO BUDEM PLATIŤ DAŇ A DOKEDY JU MUSÍM ZAPLATIŤ?**

Výšku dane vám vypočíta a určí správca dane na základe m2 (metrov štvorcových).

Výpočet a rozhodnutie o výške dane vám pošle obec poštou, do elektronickej schránky alebo doručí osobne.